సామ్యూల్ F. B. మోర్స్
సామ్యూల్ ఫిన్లే బ్రీస్ మోర్స్ ( 1791 ఏప్రిల్ 27 – 1872 ఏప్రిల్ 2) అమెరికాకు చెందిన శాస్త్రవేత్త. టెలిగ్రాఫ్, మరియు మోర్స్ కోడ్ వ్యవస్థ యొక్క సహ-ఆవిష్కర్త మరియు చిత్రకారుడు.
ఆలిస్ మన్రో
ఆలిస్ మన్రో కెనడా లో జూలై 10 1931 లో జన్మించారు. ఆమె కెనడియన్ చిన్నకథల రచయిత్రి మరియు నోబుల్ బహుమతి గ్రహీత. ముంరో కథారచనలో విప్లబాత్మకమైన నిర్మాణశైలిని కలిగి ఉంది. కథను సమయానుకూలంగా మునుకూ వెనుకకూ నడుపుతూ వివరించడం ఆమె ప్రత్యేకత 
ముంరోస్ ఊహలు అధికంగా స్థానిక హురాన్ కౌంటీ(దక్షిణ అంటారియా) నేపథ్యంలో సాగుతుంటాయి. 
ఆమె కథలు మనవ వైవిధ్యాన్ని అధ్యయనం చేయడానికి సహకరిస్తాయి. ఆమె రచనలు సరళంగా ఉంటాయి. సమకాలీన అద్భుతమైన కల్పితకథా సృష్టిలో ముంరో నిపుణురాలని భావిస్తున్నారు.
ముంరో తల్లి అన్న్ లైడ్లా (విన్నింగ్‌హాం(అంటారియో) తండి రాబర్ట్ ఎరిక్ లైడ్లా నక్క మరియు మింక్‌లను పెంచుకునే వ్యవసాయదారుడు. తరువాత ఆయన టర్కీలను వ్యవసాయం కూడా చేసాడు. ఆమె తల్లి అన్న్ లైడ్లా (నీ చమ్నే) పాఠశాలలో ఉపాధ్యాయినిగా ఉన్నది. ముంరో టీనేజర్‌గా ఉన్నప్పుడే రచనావ్యాసంగం ఆరంభించింది. ఆమె రెండు సంవత్సరాల స్కాలర్ షిప్ తీసుకుంటూ విశ్వవిద్యాలయంలో జర్నలిజం అధ్యయనం చేసేసమయంలో " డైమెంషన్స్ ఆఫ్ ఎ షాడో " పుస్తకం రచించింది. ఈ సమయంలో ఆమె వెయిట్రెస్, టుబాకో పికర్ మరియు గ్రంథాలయ గుమస్తాగా పనిచేసింది. 1951లో ఆమె విశ్వవిద్యాలయ విద్యను పూర్తిచేసింది.ఆమె 1949-1951 లో ఆంగ్లం ప్రధానంగా ఉన్నత విద్యను పూర్తిచేసింది. 
తరువాత ఆమె జేంస్ ముంరోను వివాహం చేసుకుంది. తరువాత జేంస్‌కు డిపార్ట్ మెంటల్ స్టోర్స్‌ పని లభించిన కారణంగా దంపతులు డూండర్వే (వెస్ట్ వాంకోవర్)కు తరలి వెళ్ళింది. 1963లో దంపతులు విక్టోరియా(బ్రిటిష్ కొలంబియా) కు తరలి వెళ్ళారు. అక్కడ వారు ప్రారంభించిన " ముంరో బుక్స్ " ఇప్పటికీ ఉనికిలో ఉంది.
తాను పుట్టి పెరిగిన కెనడా లోని గ్రామీణ మహిళల జీవన విధానమే ఈమె కథలకు నేపథ్యం. మానవ సంభందాలు, సంతోషం, కోపం, దుఃఖం, నిరాశ, మానసిక వ్యధ ఇలాంటివే ఈమె కథలలో ముఖ్య వస్తువులు. 
ఈమె తన మొదటి కథల సంకలనాన్ని 1968 లో ప్రచురించారు. ఆ తర్వాత ఇటువంటివి సుమారు 15 వరకు ప్రచురించ బడ్డాయి. ఈమె రచనలు అట్లాంటిక్ మంత్లీ, ది పారిస్ రివ్యూ, వంటి పత్రికలలో ప్రచురితమయ్యాయి.ముంరో రచనలు పలువురి ప్రశంసలను అందుకున్నాయి. ఆమె చేసిన సాహిత్యసేవకు ఆమె 2013 లో సాహిత్యంలో నోబెల్ బహుమతి అందుకున్నది. ఆమె జీవితసాధనగా 2009 లో " మాన్ బుకర్ ఇంటర్నేషనల్ " అవార్డ్‌ను అందుకున్నది. ఉహాత్మక రచనల కొరకు ఆమె మూడు మార్లు కెనడా ప్రభుత్వం నుండి " గవర్నల్ జనరల్ అవార్డ్ " అందుకున్నది. అంతేకాక రైటర్స్ ట్రస్ట్ ఆఫ్ కెనడా అవార్డును, 1996 లో మరియన్ అవార్డ్, 2004 లో" రన్‌వే " పుస్తకరచన కొరకు రోగార్స్ " రైటర్స్ ట్రస్ట్ ఫిక్షన్ ప్రైజ్ " అవార్డును అందుకున్నది.
ఈమె రచనలు అనేక భాషలలోనికి అనువదించబడ్డాయి. ఆకోవలో ఈమె వ్రాసిన కథ బాయ్స్ అండ్ గాళ్స్ అనే కథను తెలుగులోకి జి. లక్ష్మి గారు అనువదించారు. ఈ తెలుగు కథను... సాకం నాగరాజ, వాకా ప్రసాద్ లు సంకలనము చేసి ప్రచురించిన "ప్రపంచ కథా సాహిత్యం" అనే పుస్తకంలో మొదటికథగా ప్రచురించారు.